

**Crna Gora**

**Vlada Crne Gore**

**MINISTARSTVO UNUTRAŠNJIH POSLOVA**

**Odjeljenje za unutrašnju kontrolu policije**

I Z V J E Š T A J

Odjeljenja za unutrašnju kontrolu policije

o izvršenim unutrašnjim kontrolama policije

za mjesec D E C E M B A R 2023. godine

■ **Kontrole – provjere**

Službenici Odjeljenja za unutrašnju kontrolu policije su tokom decembra 2023.godine, izvršili pet kontrola – provjera zakonitosti postupanja policijskih službenika na osnovu operativnih i drugih saznanja o mogućim nezakonitostima i nepravilnostima u radu i postupanju policijskih službenika.

Na osnovu činjenica i dokaza utvrđenih u postupku unutrašnje kontrole, u dva slučaja kontrola, utvrđeno je da postoje nepravilnosti ili nezakonitosti u radu i postupanju policijskih službenika, usljed čega su preduzete sljedeće mjere:

► Izvještaj o izvršenim provjerama, sa spisima predmeta, dostavljen je Etičkom odboru Ministarstva na ocjenu etičnosti ponašanja policijskih službenika D.M., S. M., Ž. R. i N.J. u predmetnom slučaju;

►Izvještaj o izvršenim provjerama, sa spisima predmeta, dostavljen je direktoru Uprave policije u cilju pokretanja disciplinskog postupka protiv policijskog službenika Stanice granične policije I Herceg Novi H.A., zbog počinjene teže povrede službene dužnosti iz člana 95 stav 1 tačka 4 Zakona o državnim službenicima i na mještenicima (zloupotreba položaja ili prekoračenje ovlašćena u službi).

\*U postupku unutrašnje kontrole obavljene su i konsultacije sa dežurnim tužiocem Osnovnog državnog tužilaštva u Herceg Novom, koji se, nakon upoznavanja sa sadržinom dopisa i činjenicama i okolnostima utvrđenim u postupku provjere, izjasnio da u radnjama i postupanju policijskog službenika H.A., u predmetnom slučaju, nema elemenata krivičnog djela za koje se goni po službenoj dužnosti.

U tri slučaja,u sprovedenim postupcima unutrašnje kontrole nijesu utvrđene činjenice i dokazi koji bi ukazivali na neprofesionalno ili nezakonito postupanje policijskih službenika u predmetnim slučajevima.

■ **Pritužbe – žalbe građana**

Službenici Odjeljenja za unutrašnju kontrolu policije su tokom decembra 2023.godine, izvršili kontrole zakonitosti postupanja policijskih službenika na osnovu pet pritužbi građana.

Pritužbe su se u svih 5 slučajeva sadržinski odnosile na način vršenja policijskih poslova i primjenu policijskih ovlašćenja od strane policijskih službenika.

U svim slučajevima pritužbi radilo se o pritužbama na policijske službenike policije opšte nadležnosti.

Na osnovu činjenica i dokaza utvrđenih u postupku unutrašnje kontrole, u dva slučaja kontrole navoda pritužbi, utvrđeno je da postoje nepravilnosti ili nezakonitosti u radu i postupanju policijskog službenika, usljed čega je:

* Izvještaj o izvršenim provjerama, sa spisima predmeta, dostavljen Etičkom odboru Ministarstva na ocjenu etičnosti ponašanja policijskog službenika J.I. u predmetnom slučaju;
* Izvještaj o izvršenim provjerama, sa spisima predmeta, dostavljen je direktoru Uprave policije u cilju iniciranja postupka disciplinske odgovornosti za policijskog službenika Stanice policije Odjeljenja bezbjednosti Budva Z.T., zbog osnovane sumnje da je počinio težu povredu službene dužnosti iz člana 173 stav 1 tačka 24 Zakona o unutrašnjim poslovima »nesačinjavanje ili neblagovremeno, nepotpuno ili neuredno sačinjavanje službenog dokumenta o preduzimanju službene radnje ili primjeni policijskog ovlašćenja, a policijski službenici SP OB Budva M.B. i N.T. težu povredu službene dužnosti iz člana 173 stav 1 tačka 22 Zakona o unutrašnjim poslovima »nepreduzimanje ili nedovoljno preduzimanje mjera za bezbjednost lica, imovine i povjerenih stvari«.

U preostala tri slučaja utvrđeno je da su pritužbe neosnovane, jer se u sprovedenim postupcima unutrašnje kontrole nijesu mogle utvrditi činjenice i dokazi koji bi ukazivali na neprofesionalno ili nezakonito postupanje policijskih službenika u predmetnim slučajevima.